இதை பயிலும் மாணவர்கள் தாங்கள் தமிழர் என்பதையே நாளைடைவில் மறந்து விடுவார்கள். தமிழர் அடையாளத்தை அழிக்கும் பாடத்திட்டம் தான் நடுவண் அரசின் பாடத்திட்டம். இந்தியும் ஆங்கிலம் மட்டுமே இப்பாடத் திட்டத்தை பயிற்றுவிக்கும் பள்ளிகளில் முதன்மையாக கற்றுத்தரப்படும். இப்படியான பாடத்திட்டத்தை இந்திய அரசு பல இந்திய மாநிலங்களில் திணித்து வருகிறது . தாய் மொழிக் கல்வியை ஊக்குவிக்காமல் , இந்திக் கல்வியை அனைத்து மாநிலத்திற்கும் இந்திய அரசு திட்டமிட்டு திணித்து வருகிறது. இந்த திணிப்புக்கு நடுவண் அரசு பலகோடிகள் செலவும் செய்து வருகிறது. மாநில மண்ணின் அடையாளங்களை ஒட்டுமொத்தமாக அழித்து இந்தி அடையாளத்தை மக்களிடையே திணித்து வருகிறது இந்திய அரசு . இவ்வாறான அடையாள அழிப்பு என்பது இன அழிப்புக்கு ஒப்பானதாகும்.